Ерік Хамзаұлы Сұлтанов

Ерік Хамзаұлы Сұлтанов (24 наурыз 1956 жыл, Октябрь ауданы, Солтүстік Қазақстан облысы) - Солтүстік Қазақстан облысынан сайланған Қазақстан Республикасы Парламент Сенатының депутаты (2017-2023). Солтүстік Қазақстан облысының бұрынғы әкімі (2014-2017).

 Өмірбаяны                    
1978 жылы Қарағанды политехникалық институтын бітірді.

Еңбек жолын 1978 жылы «Екібастұзшахтақұрылыс» комбинатында механик ретінде, одан әрі бас инженер, осы комбинаттың кәсіби одағының басшысы қызметін атқарған. 1992 жылдан бастап Екібастұз қаласындағы ағаш өңдеу комбинатының директоры, 1993 жылы - Екібастұз қалалық әкімшілігі басшысының бірінші орынбасары болып тағайындалды.

1994-1995 жылдары Жоғарғы Кеңес сәулет, құрылыс және тұрғын-үй коммуналдық шаруашылығы жөніндегі комитетінің мүшесі болған.

1995-1996 жылдары Қазақстан Республикасы Еңбек министрлігі жанындағы еңбек қорғау департаментінің төрағасы. «Екібастұзшахтақұрылыс» президенті болды.

1996-1998 жылдары мемлекеттік мүлікті басқару жөніндегі Павлодар аумақтық комитетінің төрағасы болған.

1998-1999 жылдары Солтүстік Қазақстан облысының әкім орынбасары болған.

1999-2000  Қазақстан Республикасының көлік және коммуникация министрлігінің автокөлік жолдары департаментінің директоры.

2001-2002  жылдар аралығында «Қазақавтожол» РМК бас директорының орынбасары.

2002-2004 Қазақстан Республикасының көлік және коммуникация министрлігінің автокөлік жолдары комитетінің төрағасы.

2005-2006  жылдары «Қазақжолқұрылыс» ЖШС-нің бас директоры болып атанған.

2006-2008 жылдары Астана қаласының әкімінің бірінші орынбасары болған.

2008-2014 «Қазақстан темір жолы» ұлттық компаниясы акционерлік қоғамының қамтамасыз ету жөніндегі вице-президент болып атанған.

27.05.2014-14.03.2017 Солтүстік Қазақстан облысының әкімі болған.

2017 жылдың маусымынан 2023 жылға дейін – Солтүстік Қазақстан облысынан сайланған Қазақстан Республикасы Парламент Сенатының депутаты. Экономикалық саясат, инновациялық даму және кәсіпкерлік комитетінің мүшесі.

 Марапаттары 
 2007 жылы «Құрмет» орденімен марапатталған.

 Дереккөздер 

Санат:Қазақстан мемлекет қайраткерлері
Санат:Қазақстан Парламенті Сенатының депутаттары
Санат:Аманат партиясының мүшелері
Санат:Солтүстік Қазақстан облысының әкімдері